**BĖGIMO VARŽYBŲ OLIMPINIO REKORDININKO ADOLFO ALEKSEJŪNO IR PANEVĖŽIO MIESTO MERO TAUREI LAIMĖTI NUOSTATAI**

**I SKYRIUS**

**TIKSLAS IR UŽDAVINIAI**

1. Bėgimo varžybų olimpinio rekordininko Adolfo Aleksejūno ir Panevėžio miesto mero taurei laimėti tikslas – varžybų metu išaiškinti geriausius bėgikus.
2. Uždaviniai:
	1. populiarinti bėgimą, kaip vieną iš sveikatinimo priemonių;
	2. sudaryti sąlygas bėgikams parungtyniauti tarpusavyje;
	3. skatinti aktyvų poilsį ir rekreacinę veiklą mieste.

**II SKYRIUS**

**VIETA, LAIKAS IR ORGANIZATORIAI**

1. Varžybos vyks 2020 m. spalio 1 d. prie Kultūros centro Panevėžio bendruomenių rūmų (Kranto g. 28, Panevėžys).
2. Varžybų pradžia – 13 val. 00 min.
3. Bėgimo varžybas organizuoja ir vykdo Panevėžio miesto savivaldybės administracijos Sporto skyrius, Panevėžio sporto centras, Lengvosios atletikos asociacija.
4. Bėgimo informaciniai rėmėjai ir partneriai: savaitraštis ,,Respublika“, dienraštis ,,Vakaro žinios“, TV SPORT1 HD, „Retail media“.
5. Bėgimo partneriai: Panevėžio miesto savivaldybės visuomenės sveikatos biuras, VšĮ Nacionalinio kraujo centro Panevėžio filialas.
6. Varžybų vyr. teisėjas Pavelas Fedorenka.
7. Informacija tel. 8 694 34501.

**III SKYRIUS**

**DALYVIAI IR VARŽYBŲ PROGRAMA**

1. Bėgime gali dalyvauti visi Lietuvos ir bendrojo ugdymo mokyklų mokiniai, sporto centrų, klubų sportininkai ir visi norintys asmenys, atitinkantys nurodytas amžiaus grupes (I–VII amžiaus grupes).
2. Visi bėgimo dalyviai privalo turėti savo amžių patvirtinantį dokumentą (mokinio pažymėjimą, asmens pasą, tapatybės kortelę), sveikatos būklę patvirtinantį dokumentą.
3. Komandos vadovas vyr. teisėjui pateikia bendrojo ugdymo mokyklos direktoriaus arba sporto įstaigos, klubo vadovo patvirtintą ir gydytojo vizuotą vardinę paraišką iki 2020 m. spalio 1 d. 12.30 val.
4. Už bėgimo dalyvių elgesį, drausmę, priežiūrą, sveikatą ir gyvybę kelionės ir varžybų metu atsako komandų vadovai, įvertinę vykimo renginį riziką dėl Covid-19.
5. Kelionės išlaidas dengia siunčianti organizacija.
6. Organizatoriai neatsako už varžybų metu patirtas traumas.
7. Dalyviai rungtyniauja:
	1. mergaitės ir berniukai (I amžiaus grupės) 200 metrų bėgimo distancijoje;
	2. mergaitės ir berniukai (II, III, IV amžiaus grupės) 400 metrų bėgimo distancijoje;
	3. merginos ir vaikinai (V‒VII amžiaus grupės) 800 metrų bėgimo distancijoje.
8. Amžiaus grupės:
	1. I gr. – 2014 m. gim. ir jaunesni (atskirai mergaitės ir berniukai);
	2. II gr. – 2012–2013 m. gim. (atskirai mergaitės ir berniukai);
	3. III gr. – 2010–2011 m. gim. (atskirai mergaitės ir berniukai);
	4. IV gr. – 2008–2009 m. gim. (atskirai mergaitės ir berniukai);
	5. V gr. – 2006–2007 m. gim. (atskirai merginos ir vaikinai);
	6. VI gr. – 2004‒2005 m. gim. (atskirai merginos ir vaikinai);
	7. VII gr. – 2003 m. gim. ir vyresni (atskirai merginos ir vaikinai).
9. Bėgimo varžybų programa:

13 val. 00 min. Bėgimo varžybų atidarymas;

13 val. 15 min. – mergaitės, gimusios 2014 metais ir jaunesnės;

13 val. 25 min. – berniukai, gimę 2014 metais ir jaunesni;

13 val. 35 min. – mergaitės, gimusios 2012–2013 metais;

13 val. 45 min. – berniukai, gimę 2012–2013 metais;

13 val. 55 min. – mergaitės, gimusios 2010–2011 metais;

14 val. 05 min. – berniukai, gimę 2009–2010 metais;

14 val. 15 min. – mergaitės, gim. 2007‒2008 metais;

14 val. 25 min. – berniukai, gim. 2007‒2008 metais;

14 val. 35 min. – merginos, gim. 2004‒2005 metais;

14 val. 45 min. – vaikinai, gim. 2004–2005 metais;

14 val. 55 min. – merginos, gim. 2003 m. ir vyresnės;

15 val. 05 min. ‒ vaikinai, gim. 2003 m. ir vyresni;

15 val. 30 min. Visų amžiaus grupių apdovanojimas.

1. Išankstinė dalyvių registracija iki 2020 m. rugsėjo 30 d. 15 val. el. paštu alvidas.savickas@panevezys.lt.

**Dalyvių registracijos paraiška**

|  |  |  |  |
| --- | --- | --- | --- |
| Eil. Nr. | Pavardė ir vardas | Gimimo metai | Įstaiga |
|  |  |  |  |

**IV SKYRIUS**

**NUGALĖTOJŲ NUSTATYMAS IR APDOVANOJIMAI**

1. Kiekvienoje amžiaus grupėje nugalėtojai ir prizininkai (atskirai mergaitės ir berniukai, merginos ir vaikinai) nustatomi, vadovaujantis Lengvosios atletikos varžybų taisyklėmis, pagal pasiektus geriausius rezultatus.
2. Kiekvienos amžiaus grupės nugalėtojai ir prizininkai (atskirai mergaitės ir berniukai, merginos ir vaikinai) apdovanojami specialiais Lengvosios atletikos asociacijos įsteigtais prizais ir medaliais.
3. Komanda, kurios dalyvių buvo daugiausia, apdovanojama specialiu Lengvosios atletikos asociacijos prizu, pagamintu UAB ,,Stiklita“.
4. Visiems bėgimo dalyviams, baigusiems distanciją, bus įteikti atminimo medaliai.
5. Registruotis į bet kurią bėgimo rungtį galima tik savo vardu ir pavarde. Nesilaikantys varžybų nuostatų varžybų dalyviai bus diskvalifikuojami, o jų rezultatai į varžybų protokolą neįtraukiami.

**V SKYRIUS**

**KITOS NUOSTATOS**

1. Išlaidas, susijusias su sportininkų atvykimu ir dalyvavimu varžybose, padengia juos deleguojančios organizacijos arba jie patys.
2. Bėgimo varžybos bus vykdomos pagal tuo metu galiosiančias Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo patvirtintas sporto renginių organizavimo būtinąsias sąlygas.
3. Varžybų teisėjavimo išlaidas finansuoja Panevėžio miesto savivaldybė.

\_\_\_\_\_\_\_\_\_\_\_\_\_\_\_\_\_\_\_\_